Գողությո՜ւն. ո՛րպիսի	վիրավորանք	Ալիմյան	գերդաստանի	պատվին	և	ինքնասիրությանը: Միքայելն	այդ	փողերի	մասին ոչինչ	չի	ասել	Սմբատին	և, իհարկե, երբեք	չպիտի	ասեր: Ահա	ի՛նչ, ուրեմն	նա	չի	բավականանում	մորից	առանձին	և եղբորից	առանձին	ստացածներով, ձեռներն	ապականում	է	գողության	մեջ: Նա	չի	խնայում	անգամ	այն	խեղճ հաշվապահին, — վտանգի	ենթարկելով	նրա	վարկը: Ահա	թե	ո՛րքան	է	ապականվել	այդ	տղան: